चूहे को पकड़ने के प्रयासों के बीच यात्रियों को होटल में रात गुज़ारनी पड़ी है.नेपाल एयरलाइन्स की महानिदेशक सीता गुरुंग ने कहा है कि जब तक चूहे के पकड़ा नहीं जाता, विमान हॉन्ग कॉन्ग में ही रहेगा.एयरलाइन ने कहा है कि चूहे से सुरक्षा को ख़तरा हो सकता है.सीता गुरुंग ने कहा कि चूहा विमान में तारों का काट सकता है और साथ ही कुछ यात्रियों को भी विचलित कर सकता है.नेपाल एयरलाइन्स के लिए इस हफ़्ते शर्मिंदा करने वाली ये दूसरी घटना है. इसी विमान को काठमांडू एयरपोर्ट पर 11 घंटे तक रुकना पड़ा और कारण तब भी एक चूहा ही था.ऐसा नहीं है कि नेपाल एयरलाइन्स के विमान में ही चूहा मिला हो.ऐसी ही एक घटना अगस्त में स्वीडन की राजधानी स्टॉकहोम में भी हुई थी, जब वहां में जहाज़ के भीतर एक चूहा पाया गया था.डेल्टा एयरलाइन्स की न्यूयॉर्क से लंदन जाने वाली दो उड़ानों को भी नवंबर 2009 में चूहों की वजह से रद्द करना पड़ा था.इस घटना के बाद विमान को अपनी अंतरराष्ट्रीय उड़ानें रद्द करनी पड़ी हैं और यात्रियों को दूसरे एयरलाइंस के विमानों से भेजना पड़ा है. इसकी वजह से उसे काफ़ी वित्तीय नुक़सान भी झेलना पड़ा.पहले ही प्रबंधन की परेशानियों और राजनीतिक हस्तक्षेप से परेशान इस एयरलाइंस के लिए ये और नुक़सानदायक ही साबित हुआ है.